1. pielikums

Tā kā informācija satur komercnoslēpumus, kas var ietekmēt uzņēmumu konkurētspēju, tā ir ierobežotas pieejamības informācija 

Zemkopības ministrijā dažādā veidā ir vērsušies 1. tabulā minētie uzņēmumi.
1. tabula

	Nosaukums
	Iedzīvotāju ienākuma nodoklis, milj. eiro, 2022. gadā
	Valsts sociālās apdrošināšanas obligātās iemaksas, milj. eiro, 2022. gadā
	Vidējais darbinieku skaits, 2022. gadā
	Apgrozījums, milj. eiro

	Kopā:
	9,95
	16,42
	2119
	810

	SIA “Piebalgas”
	0,17
	0,32
	58
	10

	SIA “Smiltene Impex”
	0,31
	0,62
	94
	23

	AS “Stora Enso Latvija”
	1,52
	1,77
	228
	130

	SIA “Kurekss”
	0,88
	1,60
	169
	89

	SIA “AKZ”
	0,91
	1,78
	272
	101

	AS “Pata Jēkabpils”
	0,14
	0,28
	49
	37

	AS “Pata Saldus”
	1,34
	1,62
	217
	95

	SIA “Rettenmeier Baltic Timber”
	0,84
	1,67
	244
	91

	SIA “Vika Wood”
	0,82
	1,50
	140
	106

	SIA “Gaujas koks”
	2,24
	3,78
	484
	128

	SIA “BSW Latvia”
	0,78
	1,48
	164
	



Daļa no uzņēmumiem sniedza detalizētāku situācijas aprakstu, kas īsumā apkopots 2. tabulā.
2. tabula
	
AS “Stora Enso Latvija”
	

	Ietekme uz nodarbinātību
	Ietekmēti 17 % uzņēmumā strādājošo. Nemainoties situācijai, plānota turpmāka štata samazināšana.
Ir samazināta viena maiņa trīs sektoros, tādējādi 18 darbinieku jeb 8 % nodarbināto zaudēja darbu, bet 19 darbiniekiem uzņēmumā uzticēti citi pienākumi.

	Ietekme uz maksājumiem budžetā
	IIN, VSAOI un bezdarbnieku pabalsta iemaksas valsts budžetā samazinājušās par aptuveni 216 tūkst. eiro gadā.
Vidēji uzņēmumā viena darbavieta dod aptuveni 12 tūkst. eiro lielus IIN un VSAOI maksājumus gadā.

	Ietekme uz produkcijas izlaidi līdz šim
	Ražošanas un realizācijas apjoms samazinājies par 12 %.

	Uzņēmuma komentārs 
	Uzņēmums ir meklējis klientus, un daļēji tas arī izdevies, bet elastīgo klientu loks, kuri gatavi iegādāties dažāda garuma, sugas un dimensijas zāģmateriālus ar katru dienu kļūst arvien mazāk. Tas ir īpaši jūtams brīžos (kā pašlaik), kad tirgū ir zāģmateriālu pārprodukcija un klienti, lai samazinātu izmaksas, pārvērtē savu izejmateriālu bāzi. Galvenie mērķi nozares uzņēmumiem pašlaik ir uzlabot produkcijas iznākumu un samazināt krājumus noliktavās. Ar vāji prognozējamu zāģbaļku plūsmu un specifikāciju no AS “LVM” Latvijas zāģētavas kļūst arvien mazāk konkurētspējīgākas starptautiskajā kokmateriālu tirgū.

	SIA “Gaujas koks”
	

	Ietekme uz nodarbinātību
	Ietekmēti 26 % uzņēmumā strādājošo. Nemainoties situācijai, plānota turpmāka štata samazināšana vēl par 100 nodarbinātajiem vai pat dīkstāve.
Tā kā patlaban trīs maiņu vieta strādā viena maiņa ar nepilnas maiņas slodzi, 108 darbinieki jeb 21 % strādājošo ir zaudējuši darbu, bet 23 darbinieki no ražošanas pārcelti uz citiem darbiem.

	Ietekme uz maksājumiem budžetā
	IIN, VSAOI un bezdarbnieku pabalsta iemaksas valsts budžetā samazinājušās par aptuveni 1,3 milj. eiro gadā.
Vidēji uzņēmumā viena darbavieta dod aptuveni 12 tūkst. eiro lielus IIN un VSAOI maksājumus gadā.

	Ietekme uz produkcijas izlaidi līdz šim
	Realizācijas apjoms samazinājies par 38%.

	Uzņēmuma komentārs 
	Gan krīzes laikos, gan normālos tirgus apstākļos uzņēmums cenšas meklēt optimālas realizācijas risinājumus, tāpēc gadu gaitā jau ir izveidota mūsu tehnoloģijai maksimāli efektīva produktu un tirgus kombinācija. Pēdējā laikā uzņēmums aktīvi investē jaunu lielākas pievienotās vērtības produktu, piemēram, līmētu trīs slāņu plātņu, ražošanā. Diemžēl šogad, neizturot konkurenci ar citu valstu ražotājiem nesamērīgi augstāku izejvielu izmaksu dēļ, pēc vairāku gadu sadarbības ar lielāko Vācijas DIY tīklu, minētās produkcijas ražošanu nācās apturēt. Savukārt nišas produktu ražotspēju apgrūtina arī fakts, ka AS “LVM” piegādājamo zāģbaļķu specifikācija (garumu un diametru proporcija) būtībā nav prognozējama.
Esošās situācijas sekas ir ne tikai pieredzējušu darbinieku atlaišana ražošanas apjoma krituma dēļ, bet arī desmitiem gadu ilgu attiecību ar sadarbības partneriem izjukšana un tirgus daļas pazaudēšana. Ne vienu, ne otru nav iespējams atgūt vai atkārtot īsā laikposmā, īpaši ievērojot Latvijā esošo situāciju ar darbaspēka trūkumu, kad profesionālu darbinieku faktiski nav iespējams atrast. Tos ir iespēja tikai izskolot pašiem, ieguldot daudz laika un līdzekļu. Jo ilgāk problēma netiek risināta, jo ilgāks kļūst arī uzņēmuma atgūšanās periods, kad un kādreizējo pozīciju un darba efektivitātes līmeņa atgūšana kļūst arvien grūtāk sasniedzama un dārgāka.

	SIA “Kurekss”
	

	Ietekme uz nodarbinātību
	Ietekmēti 20 % uzņēmumā strādājošo. Nemainoties situācijai, plānota turpmāka štata samazināšana.
Samazināta viena maiņa, darbu zaudējot 15 cilvēkiem jeb aptuveni 10 % nodarbināto, un tikpat daudz darbinieku no ražošanas pārcelti uz citiem darbiem.

	Ietekme uz maksājumiem budžetā
	IIN, VSAOI un bezdarbnieku pabalsta iemaksas valsts budžetā samazinājušās par aptuveni 220 tūkst. eiro gadā. 
Vidēji uzņēmumā viena darbavieta dod aptuveni 14,6 tūkst. eiro lielus IIN un VSAOI maksājumus gadā.

	Ietekme uz produkcijas izlaidi līdz šim
	Realizācijas apjoms samazinājies par 21 %, ražošanas – par 17 %.

	Uzņēmuma komentārs 
	Ja cenas AS “LVM” resursiem 2024. gadā paliek esošajā līmenī, tad var nākties samazināt ražošanas apjomu un daļu darbinieku uz laiku kļūs par bezdarbniekiem. Privātais meža īpašnieks nav gatavs piegādāt zāģbaļķus par cenu, kas kompensētu pie AS “LVM” pārmaksāto, un importa zāģbaļķu tirgos Latvijas uzņēmumus izkonkurē Zviedrijas zāģētavas, jo lēto pašmāju cenu dēļ spēj ievērojami pārmaksāt pie Somijas un Norvēģijas meža īpašniekiem. Aizvien straujāk tuvojas brīdis, kad zaudējumi no ražošanas sāks pārsniegt dīkstāves scenāriju. 

	SIA “Pata”
	

	Ietekme uz nodarbinātību
	Darbu zaudējuši aptuveni 10 % uzņēmumā strādājošo, un, nemainoties situācijai, plānota turpmāka štata samazināšana.
Maiņas tiek rotētas un ir samazināts kopējais darba laiks, ko varētu pielīdzināt gandrīz vienas maiņas samazinājumam. Saldus un Jēkabpils uzņēmumos darbu zaudējuši 26 nodarbinātie un daļai atlikušo uzticēti citi pienākumi koncernā.

	Ietekme uz maksājumiem budžetā
	IIN, VSAOI un bezdarbnieku pabalsta iemaksas valsts budžetā samazinājušās par aptuveni 270 tūkst. eiro gadā.
Vidēji uzņēmumā viena darbavieta dod aptuveni 11 tūkst. eiro lielus IIN un VSAOI maksājumus gadā.

	Ietekme uz produkcijas izlaidi līdz šim
	Saldus uzņēmumā realizācijas apjoms krities par 15–20 %, Jēkabpils uzņēmumā – par 30–35 %. Abās zāģētavās kopā ražošanas apjoms krities par 17 %.

	Uzņēmuma komentārs 
	Uzņēmums ražo vairāk, nekā ir realizācijas iespējas, tādēļ strauji veidojas krājumi gatavās produkcijas noliktavā. Daļu produkcijas uzņēmums novirzījis padziļinātās pārstrādes produktu ražošanai, meklējot iespēju labākai realizācijai.

	SIA “Smiltene Impex”
	

	Ietekme uz nodarbinātību
	Ietekmēti 20 % uzņēmumā strādājošo, un, ja esošā situācija ieilgs, tiks pieņemts lēmums par ražošanas apturēšanu un uzņēmuma slēgšanu.
2021. gada decembrī uzņēmumā bija 98 nodarbinātie, bet pašlaik palikuši uz 78. Vairāki darbinieki ir pārcelti citos darbos, aizpildot vakances.

	Ietekme uz maksājumiem budžetā
	IIN, VSAOI un bezdarbnieku pabalsta iemaksas valsts budžetā samazinājušās par aptuveni 257 tūkst. eiro gadā.
Vidēji uzņēmumā viena darbavieta dod aptuveni 9,9 tūkst. eiro lielus IIN un VSAOI maksājumus gadā.

	Ietekme uz produkcijas izlaidi līdz šim
	Ražošana salīdzinājumā ar normālo pārstrādes apjomu ir samazinājusies par 24 % un salīdzinājumā pret pērno gadu – par 18 %.

	Uzņēmuma komentārs 
	Saprotot, ka tuvojas krīze, uzņēmums jau izveidoja rezerves sagaidāmajām grūtībām, tādēļ 2022. gada finanšu pārskatos neparādās pirmajā pusgadā nopelnītie līdzekļi. 2023. gada pirmajā pusgadā visas šis rezerves tika notērētas. 2023. gada otrajā pusgadā uzņēmums tērēja savu iepriekšējos gados uzkrāto pašu kapitālu, bet 2024. gadā jau būs jādomā par izdzīvošanu vispār. Uzņēmums pārdod savu produkciju Japānā, Dienvidkorejā, Ķīnā, Pakistānā, Indijā, Ēģptē, Lielbritānijā, Īrijā, Dānijā, Nīderlandē. Uzņēmums jau strādā maksātspējīgākajos tirgos, un tie uzņēmumam ir ļoti diversificēti.
Apjoma kritums būvniecībā un līdz ar to stagnācija kokmateriālu tirgos ir skārusi visus reģionus – Eiropu, Āziju, Ziemeļāfriku, Ameriku.
Jebkurš pircējs cenšas nopirkt vienādas jeb analogas preces par zemāko cenu, un SIA “Smiltene Impex” ražotās preces no rekorddārgās Latvijas izejvielas nav konkurētspējīgas nevienā tirgū pasaulē. SIA “Smiltene Impex” jau maksimāli ražo produktus ar augstu pievienoto vērtību – ēvelētus gala produktus celtniecībai un ēvelētas būvkonstrukciju sastāvdaļas. Pāreju uz citādas produkcijas ražošanu ierobežo tehnoloģiskās iespējas, bet gandrīz visi zāģmateriālu produkti tiek patērēti celtniecībā, un tieši tā pašlaik stagnē.
No AS “LVM” iegādātais izejvielu apjoms uzņēmumā veido vienu trešdaļu, un tās pašlaik ir par trešdaļu dārgākas nekā izejvielas konkurējošajās valstīs.
Vismaz AS “LVM” ilgāka termiņa līgumu turētājiem kopš 2022. gada jūlija pirmoreiz līgumos ieviestās un, kā izrādījās, neatbilstošās zāģbaļķu cenu indeksācijas dēļ ir attīstījusies un pašlaik nu jau kļuvusi kritiska situācija uzņēmumu tālākajai pastāvēšanai, jo atšķirībā no kokmateriālu zemajām cenām starptautiskajos produkcijas noieta tirgos zāģbaļķu cenas Latvijā ir neadekvāti augstas.
Ievērojot arī citus faktorus – tirgu un preču plūsmu izmaiņas Covid-19 ietekmē, Krievijas un Ukrainu karu, augstās elektroenerģijas cenas Latvijā – Latvijas kokapstrādes nozarē izveidojusies ārkārtas situācija.

	SIA “Vika Wood”
	

	Ietekme uz nodarbinātību
	Līdz šim darbinieki nav atlaisti, tomēr, turpinoties esošai situācijai, uzņēmums būs spiests izvērtēt nodarbināto skaita samazinājumu.
Ražošanas apjomam samazinoties par 27 %, ražošanas personālam pašlaik ir proporcionāli samazināts darba slodzes apjoms. Uzņēmums no saviem līdzekļiem iespēju robežās darbiniekiem kompensē piespiedu dīkstāvi.

	Ietekme uz maksājumiem budžetā
	Proporcionāli atalgojuma kritumam

	Ietekme uz produkcijas izlaidi līdz šim
	Ražošana un realizācija samazināta par 27 %.

	Uzņēmuma komentārs 
	Esošo sarežģīto tirgus situāciju vēl vairāk pasliktina tas, ka AS “LVM” savas piegādes garantē tikai pa ceturkšņiem, tāpēc piegāžu nevienmērīgums īsākā periodā (pa nedēļām, pa mēnešiem) kopā ar sortimenta sadalījumu neparedzamību rada grūtības operatīvi nodrošināt šābrīža tirgus situācijā nepieciešamās produkcijas ražošanu.

	SIA “Piebalgas”
	

	Ietekme uz nodarbinātību
	Ietekmēti 38 % uzņēmumā strādājošiem, un, situācijai nemainoties, tiks pieņemts lēmums atlaist 20 darbinieku.
No divu maiņu darba uzņēmums ir pārgājis uz vienu maiņu. No 61 nodarbinātā ir atlaisti trīs, un no 58 atlikušajiem aptuveni 20 darbiniekiem piemeklēta cita nodarbošanās uzņēmumā, t.i., viņi pārcelti citās amatā vietās, aizpildot vakances. Ja situācija drīzumā neuzlabosies, būs jāsamazina štats.

	Ietekme uz maksājumiem budžetā
	IIN, VSAOI un bezdarbnieku pabalsta iemaksas valsts budžetā samazinājušās par aptuveni 180 tūkst. eiro gadā.
Vidēji uzņēmumā viena darbavieta dod aptuveni 7,8 tūkst. eiro lielus IIN un VSAOI maksājumus gadā.

	Ietekme uz produkcijas izlaidi līdz šim
	Ražošana samazināta par 23 %, realizācija – daudz vairāk.

	Uzņēmuma komentārs 
	Uzņēmums ir meklējis pircējus gan Latvijā, gan Baltijā, gan citviet pasaulē. Ievērojot Latvijas zāģbaļķu cenas, nav adekvātu piedāvājumu vērā ņemamā apjomā.



